CELEX: 32012D0795
Language: lt
Date: 1355270400000
Title: 2012/795/ES: 2012 m. gruodžio 12 d. Komisijos įgyvendinimo sprendimas, kuriuo nustatomas valstybių narių teikiamose Europos Parlamento ir Tarybos direktyvos 2010/75/ES dėl pramoninių išmetamų teršalų įgyvendinimo ataskaitose pateikiamos informacijos pobūdis, forma ir dažnumas (pranešta dokumentu Nr. C(2012) 9181)  Tekstas svarbus EEE

19.12.2012   
            
            
               LT
            
            
               Europos Sąjungos oficialusis leidinys
            
            
               L 349/57
            
         KOMISIJOS ĮGYVENDINIMO SPRENDIMAS
   2012 m. gruodžio 12 d.
   kuriuo nustatomas valstybių narių teikiamose Europos Parlamento ir Tarybos direktyvos 2010/75/ES dėl pramoninių išmetamų teršalų įgyvendinimo ataskaitose pateikiamos informacijos pobūdis, forma ir dažnumas
   (pranešta dokumentu Nr. C(2012) 9181)
   (Tekstas svarbus EEE)
   (2012/795/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. lapkričio 24 d. Europos Parlamento ir Tarybos direktyvą 2010/75/ES dėl pramoninių išmetamų teršalų (taršos integruotos prevencijos ir kontrolės) (1), ypač į jos 72 straipsnio 2 dalį,
   kadangi:
   
               (1)
            
            
               Komisija parengė klausimynus, siekdama nustatyti informaciją, kurią valstybės narės turi pateikti 2013–2016 m. Direktyvos 2010/75/ES įgyvendinimo ataskaitose;
            
         
               (2)
            
            
               valstybės narės, atsakydamos į klausimyno klausimus, turėtų pateikti tik 2013 m. duomenis, kad ataskaitose būtų nurodytos priemonės, kurių jos ėmėsi siekdamos įgyvendinti tuos Direktyvos 2010/75/ES reikalavimus, kurie dar nebuvo taikomi pagal 1978 m. vasario 20 d. Tarybos direktyvą dėl titano dioksido pramonės atliekų (2), 1982 m. gruodžio 3 d. Tarybos direktyvą 82/883/EEB dėl aplinkos, veikiamos titano dioksido pramonės atliekų, priežiūros ir stebėjimo tvarkos (3), 1992 m. gruodžio 15 d. Tarybos direktyvą 92/112/EEB dėl titano dioksido pramonės atliekų sukeltos taršos mažinimo ir galutinio panaikinimo programų derinimo tvarkos (4), 1999 m. kovo 11 d. Tarybos direktyvą 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo (5), 2000 m. gruodžio 4 d. Europos Parlamento ir Tarybos direktyvą 2000/76/EB dėl atliekų deginimo (6), 2001 m. spalio 23 d. Europos Parlamento ir Tarybos direktyvą 2001/80/EB dėl tam tikrų teršalų, išmetamų į orą iš didelių kurą deginančių įrenginių, kiekio apribojimo (7) ir 2008 m. sausio 15 d. Europos Parlamento ir Tarybos direktyvą 2008/1/EB dėl taršos integruotos prevencijos ir kontrolės (8), iki šių teisės aktų panaikinimo Direktyva 2010/75/ES;
            
         
               (3)
            
            
               be to, valstybės narės, atsakydamos į klausimyno klausimus, turėtų pateikti 2013–2016 m. ataskaitas, kuriose nurodytų reprezentatyvius duomenis apie išmetamus teršalus ir kitokių rūšių taršą, apie išmetamų teršalų ribines vertes, apie Direktyvos 2010/75/ES 14 ir 15 straipsnių taikymą ir apie pažangą, padarytą kuriant ir taikant naujus gamybos būdus pagal 27 straipsnį, kad Komisija galėtų surinkti informaciją apie bendras įgyvendinimo priemones (1 modulis), sukurti informacijos apie atskirus įrenginius šaltinį, kuris derėtų su Europos išleidžiamų ir perduodamų teršalų registru (2 modulis), leidimuose patvirtinti, kad geriausi prieinami gamybos būdai taikomi tinkamai (3 modulis), ir patikrinti, kaip taikomi minimalieji sektoriaus reikalavimai (4 modulis);
            
         
               (4)
            
            
               pagal Direktyvos 2010/75/ES 72 straipsnio 1 dalį valstybės narės informaciją turi pateikti elektronine forma;
            
         
               (5)
            
            
               siekdama užtikrinti, kad valstybių narių teikiama informacija būtų nuosekli ir suderinama, Komisija, Europos aplinkos agentūros padedama, turėtų sukurti specialią elektroninę ataskaitų teikimo formą;
            
         
               (6)
            
            
               šiame sprendime numatytos priemonės atitinka pagal Direktyvos 2010/75/ES 75 straipsnio 1 dalį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Valstybių narių teikiamos ataskaitos
   Valstybės narės pateikia Europos Komisijai informaciją apie Direktyvos 2010/75/ES įgyvendinimą, atsakydamos į I ir II prieduose esančių klausimynų klausimus ir naudodamos specialią elektroninę formą, kuri turi būti sukurta šios ataskaitos teikimo tikslais.
   Atsakymai į I priede esančio klausimyno klausimus turi būti pateikti ne vėliau kaip 2014 m. rugsėjo 30 d.
   Atsakymai į II priede esančio klausimyno klausimus turi būti pateikti ne vėliau kaip 2017 m. rugsėjo 30 d.
   2 straipsnis
   Šis sprendimas skirtas valstybėms narėms.
   
      Priimta Briuselyje 2012 m. gruodžio 12 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 334, 2010 12 17, p. 17.
   
      (2)  OL L 54, 1978 2 25, p. 19.
   
      (3)  OL L 378, 1982 12 31, p. 1.
   
      (4)  OL L 409, 1992 12 31, p. 11.
   
      (5)  OL L 85, 1999 3 29, p. 1.
   
      (6)  OL L 332, 2000 12 28, p. 91.
   
      (7)  OL L 309, 2001 11 27, p. 1.
   
      (8)  OL L 24, 2008 1 29, p. 8.
   
      I PRIEDAS
      
         Klausimynas apie Direktyvos 2010/75/ES įgyvendinimą, nurodytas 1 straipsnio antroje pastraipoje
      
      
         Bendrosios pastabos
      
      
                  a)
               
               
                  Atsakymai į šio klausimyno klausimus apima 2013 m. sausio 7 d.–gruodžio 31 d. laikotarpį.
               
            
                  b)
               
               
                  Jei atsakant į klausimą reikia pateikti informaciją apie laike kintančius parametrus, atsakymuose reikėtų nurodyti padėtį 2013 m. gruodžio 31 d.
               
            
                  c)
               
               
                  Atsakymuose į žemiau esančius klausimus pateikiama informacija tik apie valstybių narių atliktus pakeitimus, kad būtų įgyvendintos Direktyvos 2010/75/ES 80 straipsnio 1 dalyje nurodytos nuostatos.
               
            
                  d)
               
               
                  Šiame klausimyne žodžiai „valstybės narės politika arba gairės“ suprantami kaip bet kuri galiojanti įgyvendinimo priemonė, sukurta arba taikoma nacionaliniu, regionų ar vietos lygiu. Jei valstybė narė norėtų pateikti informaciją, susijusią su įstatymais, kuriais Direktyva 2010/75/ES perkeliama į nacionalinę teisę, tai nepanaikintų valstybės narės prievolės vykdyti Direktyvos 2010/75/ES 80 straipsnio 2 dalyje nustatytų reikalavimų.
               
            1.   Pažeidimai (8 straipsnis)
      
      Kokiais kriterijais galima remtis siekiant nustatyti, ar leidimo sąlygų pažeidimas kelia tiesioginį pavojų žmonių sveikatai arba tiesioginį reikšmingą neigiamą poveikį aplinkai?
      2.   Leidimo sąlygos (14 straipsnis)
      
      Trumpai apibūdinkite valstybės narės politiką ar gaires, susijusias su toliau nurodytais klausimais, ir, jei jos paskelbtos internete, pateikite jų nuorodą:
      
                  2.1.
               
               
                  Kaip užtikrinama, kad nustatant leidimų sąlygas būtų remiamasi geriausių prieinamų gamybos būdų (GPGB) išvadomis (14 straipsnio 3 dalis)?
               
            
                  2.2.
               
               
                  Kokiais būdais kompetentingos institucijos gali nustatyti griežtesnes leidimo sąlygas nei tos, kurias galima užtikrinti naudojant GPGB išvadose aprašytus GPGB (14 straipsnio 4 dalis)?
               
            3.   Išmetamų teršalų ribinės vertės, lygiaverčiai parametrai ir techninės priemonės (15 straipsnis)
      
      Trumpai apibūdinkite valstybės narės politiką ar gaires, susijusias su toliau nurodytais klausimais, ir, jei jos paskelbtos internete, pateikite jų nuorodą:
      
                  3.1.
               
               
                  Kaip, atsižvelgiant į išmetamų teršalų kiekį, susijusį su geriausiais prieinamais gamybos būdais, nustatytais GPGB išvadose, nustatomos išmetamų teršalų ribinės vertės (15 straipsnio 3 dalis)?
               
            
                  3.2.
               
               
                  Kaip suteikiamos 15 straipsnio 3 dalies taikymo išimtys (15 straipsnio 4 dalis)?
               
            
                  3.3.
               
               
                  Kaip atliekamas sąnaudų ir naudos vertinimas, kuriuo remiantis būtų leidžiama taikyti tokias išimtis, ir kas yra laikoma neproporcingai didelėmis sąnaudomis, palyginti su aplinkai teikiama nauda (15 straipsnio 4 dalis)?
               
            
                  3.4.
               
               
                  Aš išimtims taikomi masto ar trukmės apribojimai (15 straipsnio 4 dalis)?
               
            
                  3.5.
               
               
                  Kaip naujų gamybos būdų bandymo ir taikymo atvejais suteikiamos laikinos išimtys, kuriomis leidžiama nukrypti nuo 11 straipsnio a ir b punktuose ir 15 straipsnio 2 ir 3 dalyse nustatytų reikalavimų (15 straipsnio 5 dalis)?
               
            4.   Stebėsenos reikalavimai (16 straipsnis)
      
      Trumpai apibūdinkite valstybės narės politiką ar gaires, susijusias su toliau nurodytais klausimais, ir, jei jos paskelbtos internete, pateikite jų nuorodą:
      
                  4.1.
               
               
                  Kaip užtikrinama, kad leidimuose nustatant stebėsenos reikalavimus būtų remiamasi GPGB išvadomis (16 straipsnio 1 dalis)?
               
            
                  4.2.
               
               
                  Kaip nustatomas periodiškos dirvožemio ir požeminio vandens stebėsenos dažnumas (16 straipsnio 2 dalis)?
               
            
                  4.3.
               
               
                  Kaip, siekiant pateisinti retesnę, nei nustatyta, dirvožemio ir požeminio vandens stebėseną, taikoma sistemingo užteršimo pavojaus vertinimo išlyga (16 straipsnio 2 dalis)?
               
            5.   Bendrosios privalomos taisyklės (17 straipsnis)
      
      Jei įgyvendinant Direktyvą 2010/75/ES taikomos bendrosios privalomos taisyklės:
      
                  5.1.
               
               
                  Kuriuos reikalavimus jos apima ir kuriai veiklai (išvardytai Direktyvos 2010/75/ES I priede) ir teršalams jos taikomos?
               
            
                  5.2.
               
               
                  Kaip bendrosiomis privalomomis taisyklėmis užtikrinami integruoti tokios tvarkos taikymo būdai ir aukštas aplinkos apsaugos lygis, prilygstantis lygiui, pasiekiamam laikantis atskiro leidimo sąlygų (17 straipsnio 1 dalis)?
               
            
                  5.3.
               
               
                  Kaip užtikrinama, kad bendrosios privalomos taisyklės būtų grindžiamos geriausiais prieinamais gamybos būdais (17 straipsnio 2 dalis)?
               
            
                  5.4.
               
               
                  Kaip bendrosios privalomos taisyklės yra atnaujinamos siekiant atsižvelgti į geriausių prieinamų gamybos būdų raidą (17 straipsnio 3 dalis)?
               
            
                  5.5.
               
               
                  Kokios nuorodos, oficialiai skelbiant bendrąsias privalomas taisykles, daromos į Direktyvą 2010/75/ES (17 straipsnio 4 dalis)?
               
            
                  5.6.
               
               
                  Jei bendrosios privalomos taisyklės skelbiamos internete, pateikite jų nuorodą.
               
            6.   GPGB raida (19 straipsnis)
      
      
                  6.1.
               
               
                  Kaip kompetentingos institucijos sužino arba kaip jos informuojamos apie naujų ar atnaujintų GPGB išvadų paskelbimą?
               
            
                  6.2.
               
               
                  Kaip kompetentingos institucijos šią informaciją paskelbia suinteresuotai visuomenei?
               
            7.   Leidimų sąlygų persvarstymas ir atnaujinimas (21 straipsnis)
      
      Trumpai apibūdinkite valstybės narės politiką ar gaires, susijusias su toliau nurodytais leidimo sąlygų persvarstymo ir atnaujinimo proceso aspektais, ir, jei jos paskelbtos internete, pateikite jų nuorodą:
      
                  7.1.
               
               
                  Kokią informaciją paprastai turi pateikti ūkio subjektas leidimo sąlygų persvarstymo ir (arba) atnaujinimo tikslais (21 straipsnio 2 dalis)?
               
            
                  7.2.
               
               
                  Kaip apibrėžiama ir (arba) nustatoma pagrindinė įrenginio veikla (21 straipsnio 3 dalis)?
               
            
                  7.3.
               
               
                  Kaip imamasi leidimo sąlygų persvarstymo ir (arba) atnaujinimo veiksmų didelės taršos atvejais, siekiant užtikrinti eksploatavimo saugą arba siekiant užtikrinti atitiktį naujai ar pakeistai aplinkos kokybės normai (21 straipsnio 5 dalis)?
               
            8.   Eksploatavimo vietos uždarymas (22 straipsnis)
      
      
                  8.1.
               
               
                  Kaip nusprendžiama, kuriai veiklai reikalinga pradinės būklės ataskaita, konkrečiai:
                  
                              a)
                           
                           
                              Kuri Direktyvos 2010/75/ES I priede išvardyta veikla paprastai yra susijusi su atitinkamų pavojingų medžiagų naudojimu, gamyba arba išleidimu (22 straipsnio 2 dalis)?
                           
                        
                              b)
                           
                           
                              Kaip atsižvelgiama į įrenginio eksploatavimo vietos dirvožemio ir požeminių vandenų užteršimo galimybę (22 straipsnio 2 dalis)?
                           
                        
                              c)
                           
                           
                              Kokią informaciją ūkio subjektai turi pateikti pradinės būklės ataskaitoje (22 straipsnio 2 dalis)?
                           
                        
                              d)
                           
                           
                              Kaip šiomis aplinkybėmis naudojamasi Komisijos gairėmis dėl pradinės būklės ataskaitos turinio (22 straipsnio 2 dalis)?
                           
                        
            
                  8.2.
               
               
                  Galutinai nutraukus veiklą:
                  
                              a)
                           
                           
                              Kaip ūkio subjektai įvertina dirvožemio ir požeminių vandenų užterštumo būklę (22 straipsnio 3 dalis)?
                           
                        
                              b)
                           
                           
                              Kaip nusprendžiama, ar eksploatuojant įrenginį dirvožemis arba požeminiai vandenys labai užteršiami (22 straipsnio 3 dalis)?
                           
                        
                              c)
                           
                           
                              Kaip nusprendžiama, ar dirvožemio arba požeminio vandens užteršimas kelia didelį pavojų žmonių sveikatai ar aplinkai (22 straipsnio 3 dalis)?
                           
                        
                              d)
                           
                           
                              Kaip nusprendžiama, kokių būtinų priemonių ar veiksmų turi imtis ūkio subjektai (22 straipsnio 3 ir 4 dalys)?
                           
                        
            9.   Aplinkosauginiai tikrinimai (23 straipsnis)
      
      
                  9.1.
               
               
                  Kokie parengti aplinkosauginiai tikrinimo planai? Kas juos sudaro? Kaip su jais gali susipažinti visuomenė? Jei jie skelbiami internete, pateikite nuorodą (23 straipsnio 2 dalis).
               
            
                  9.2.
               
               
                  Kokios parengtos planinės aplinkosauginės tikrinimų programos? Kas jas sudaro? Kaip su jomis gali susipažinti visuomenė? Jei jos skelbiamos internete, pateikite nuorodą (23 straipsnio 4 dalis).
               
            
                  9.3.
               
               
                  Kaip, siekiant nustatyti patikrinimų vietoje dažnumą, sistemingai vertinamas įrenginių keliamas pavojus aplinkai? Pateikite atitinkamų gairių santrauką ir nuorodą į jas (23 straipsnio 4 dalis).
               
            
                  9.4.
               
               
                  Kokiomis aplinkybėmis atliekami neplaniniai aplinkosauginiai tikrinimai (23 straipsnio 5 dalis)?
               
            
                  9.5.
               
               
                  Kokia informacija paprastai pateikiama patikrinimų vietoje ataskaitoje? Kaip apie šias ataskaitas pranešama ūkio subjektui? Kaip jos skelbiamos visuomenei? Ar esama aplinkybių, kuriomis tokios ataskaitos nėra skelbiamos visuomenei, atsižvelgiant į 2003 m. sausio 28 d. Europos Parlamento ir Tarybos direktyvą 2003/4/EB dėl visuomenės galimybės susipažinti su informacija apie aplinką ir panaikinančią Tarybos direktyvą 90/313/EEB (1) (23 straipsnio 6 dalis)?
               
            
                  9.6.
               
               
                  Kokiomis priemonėmis užtikrinama, kad ūkio subjektai imtųsi visų patikrinimo vietoje ataskaitoje nurodytų būtinų veiksmų (23 straipsnio 6 dalis)?
               
            10.   Prieiga prie informacijos ir visuomenės dalyvavimas (24 straipsnis)
      
      
                  10.1.
               
               
                  Kaip visuomenei sudaromos išankstinės ir veiksmingos sąlygos dalyvauti priimant sprendimus dėl leidimų išdavimo ir (arba) jų sąlygų atnaujinimo, visų pirma tais atvejais, kai siūlomos išimtys pagal 15 straipsnio 4 dalį (24 straipsnio 1 dalis)?
               
            
                  10.2.
               
               
                  Kaip ši informacija skelbiama visuomenei (24 straipsnio 2 ir 3 dalys)?
               
            
                  10.3.
               
               
                  Ar visa susijusi informacija skelbiama internete (24 straipsnio 2 dalies a, b ir f punktai ir 3 dalies a punktas)?
               
            11.   Nauji gamybos būdai (27 straipsnis)
      
      Kaip valstybės narės skatina kurti ir taikyti naujus gamybos būdus, visų pirma tuos, kurie nustatyti GPGB informaciniuose dokumentuose (27 straipsnio 1 dalis)?
      
         (1)  OL L 41, 2003 2 14, p. 26.
   
   
      II PRIEDAS
      
         Klausimynas apie Direktyvos 2010/75/ES įgyvendinimą, nurodytas 1 straipsnio trečioje pastraipoje
      
      
         Bendrosios pastabos
      
      
                  a)
               
               
                  Šis klausimynas apima laikotarpį nuo 2013 m. sausio 7 d. iki 2016 m. gruodžio 31 d.
               
            
                  b)
               
               
                  Jei atsakant į klausimą reikia pateikti informaciją apie laike kintančius parametrus, atsakymuose reikėtų nurodyti padėtį 2016 m. gruodžio 31 d.
               
            1 MODULIS.   ATNAUJINTA INFORMACIJA APIE DIREKTYVOS ĮGYVENDINIMĄ
      
         1 modulio pastaba
      
      Šie klausimai susiję su įrenginiais, kuriems taikomas Direktyvos 2010/75/ES II skyrius.
      1.   Įgyvendinimas. Pokyčiai
      
      Ar nuo paskutinio ataskaitinio laikotarpio įvyko esminių Direktyvos 2010/75/ES įgyvendinimo pokyčių, palyginti su informacija, pateikta atsakymuose į pirmojo ataskaitinio laikotarpio klausimyno, pateikto pagal Pramoninių išmetamų teršalų direktyvą (PITD), klausimus? Jei taip, atnaujinkite informaciją – aprašykite pokyčius ir jų priežastis, taip pat pateikite atitinkamas nuorodas.
      2.   Įgyvendinimas. Sunkumai
      
      Ar iškilo sunkumų taikant pagal 80 straipsnio 1 dalį priimtus įstatymus, taisykles ir administracines nuostatas? Jei taip, apibūdinkite šiuos sunkumus ir jų priežastis.
      2 MODULIS.   INFORMACIJA APIE ATSKIRUS ĮRENGINIUS
      
         2 modulio pastaba
      
      Kryžminės nuorodos į kitus ES teisės aktus daromos vien tik siekiant parodyti egzistuojančias sąsajas. Jomis nesiekiama sudaryti įrenginius, kuriems taikomas kiekvienas iš tų režimų, siejančių tikslių sąsajų plano.
      3.   Toliau nurodytą informaciją pateikite apie visus įrenginius, kuriems taikomas Direktyvos 2010/75/ES II skyrius (toliau – PITD įrenginiai)
      
      3.1.   Bendra informacija:
      
                   
               
               
                  Laukelis
               
               
                  Aprašymas
               
            
                  3.1.1.
               
               
                  PITD įrenginio nuorodos numeris
               
               
                  Unikalus įrenginio identifikavimo numeris, nustatytas Direktyvos 2010/75/ES tikslais.
               
            
                  3.1.2.
               
               
                  Objekto, kuriam taikomas 2006 m. sausio 18 d. Europos Parlamento ir Tarybos reglamentas (EB) Nr. 166/2006 dėl Europos išleidžiamų ir perduodamų teršalų registro sukūrimo ir iš dalies keičiantis Tarybos direktyvas 91/689/EEB ir 96/61/EB (1), nuorodos numeris (neprivalomas)
               
               
                  Jei PITD įrenginiui taikomas visas Reglamentas (EB) Nr. 166/2006 arba jo dalis, nurodykite pagal tą reglamentą teikiant ataskaitas apie įrenginį naudojamą identifikacinį numerį.
               
            
                  3.1.3.
               
               
                  Objekto, kuriam taikoma 2012 m. liepos 4 d. Europos Parlamento ir Tarybos direktyva 2012/18/ES dėl didelių, su pavojingomis cheminėmis medžiagomis susijusių avarijų pavojaus kontrolės, iš dalies keičianti ir vėliau panaikinanti Tarybos direktyvą 96/82/EB (2), nuorodos numeris (neprivalomas)
               
               
                  Jei PITD įrenginiui taikoma visa Direktyva 2012/18/ES arba jos dalis, nurodykite unikalų identifikavimo numerį, naudojamą Seveso įmonių informacijos paieškos sistemoje (angl. SPIRS).
               
            
                  3.1.4.
               
               
                  Įrenginio, kuriam taikoma 2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Bendrijoje ir iš dalies keičianti Tarybos direktyvą 96/61/EB (3), nuorodos numeris (neprivalomas)
               
               
                  Jei PITD įrenginiui taikoma visa Direktyva 2003/87/ES arba jos dalis, pateikite ES sandorių žurnale nurodytą unikalų registro identifikavimo numerį.
               
            
                  3.1.5.
               
               
                  Įrenginio pavadinimas
               
               
                  Jei įmanoma, pavadinimo formatas turėtų derėti su laukelio „Objekto pavadinimas“, naudojamo ataskaitose pagal Reglamentą (EB) Nr. 166/2006, formatu.
               
            
                  3.1.6.
               
               
                  Veikla, kuriai taikoma Direktyva 2010/75/ES
               
               
                  Visa įrenginyje vykdoma Direktyvos 2010/75/ES I priede nurodyta veikla.
               
            
                  3.1.7.
               
               
                  Kiti susiję Direktyvos 2010/75/ES skyriai
               
               
                  Nurodykite, kuris kitas iš Direktyvos 2010/75/ES III, IV, V ir VI skyrių taikomas įrenginiui (arba jo daliai).
               
            
         
      3.2.   Kontaktinė informacija:
      
                   
               
               
                  Laukelis
               
               
                  Aprašymas
               
            
                  3.2.1.
               
               
                  Ūkio subjekto pavadinimas
               
               
                  Jei įmanoma, pavadinimo formatas turėtų derėti su laukelio „Pagrindinės bendrovės pavadinimas“, naudojamo ataskaitose pagal Reglamentą (EB) Nr. 166/2006, formatu.
               
            
                  3.2.2.
               
               
                  Įrenginio adresas: gatvė, miestas, pašto indeksas ir šalis
               
               
                  Duomenis pateikite pagal 2007 m. kovo 14 d. Europos Parlamento ir Tarybos direktyvą 2007/2/EB, sukuriančią Europos bendrijos erdvinės informacijos infrastruktūrą (4), ir, jei įmanoma, formatu, kuris derėtu su laukelių „Adresas (gatvė)“, „Miestas (kaimas)“, „Pašto indeksas“, „Šalis“, naudojamų ataskaitose pagal Reglamentą (EB) Nr. 166/2006, formatu.
               
            
                  3.2.3.
               
               
                  Įrenginio vietos platuma ir ilguma
               
               
                  Duomenis pateikite pagal Direktyvą 2007/2/EB ir, jei įmanoma, formatu, kuris derėtų su laukelio „Vietos koordinatės“, naudojamo ataskaitose pagal Reglamentą (EB) Nr. 166/2006, formatu.
               
            
         
      3.3.   Kompetentingos institucijos:
      
                   
               
               
                  Laukelis
               
               
                  Aprašymas
               
            
                  3.3.1.
               
               
                  Kompetentinga institucija, atsakinga už leidimų išdavimą
               
               
                  Kompetentingos (-ų) institucijos (-ų) pavadinimas (-ai) ir e. pašto adresas (-ai).
               
            
                  3.3.2.
               
               
                  Kompetentinga institucija, atsakinga už tikrinimus ir reikalavimų vykdymo užtikrinimą
               
               
                  Kompetentingos (-ų) institucijos (-ų) pavadinimas (-ai) ir e. pašto adresas (-ai).
               
            
                  3.3.3.
               
               
                  Bendras kompetentingų institucijų surengtų patikrinimų vietoje skaičius (23 straipsnio 4 dalis)
               
               
                  Bendras per kiekvienus – 2013, 2014, 2015 ir 2016 – metus surengtų patikrinimų skaičius.
               
            
         
      3.4.   Su leidimais susijusi informacija:
      
                   
               
               
                  Laukelis
               
               
                  Aprašymas
               
            
                  3.4.1.
               
               
                  Interneto nuoroda į galiojančius leidimus
               
               
                  Kaip reikalaujama 24 straipsnio 2 dalyje.
               
            
                  3.4.2.
               
               
                  Ar įrenginiui taikoma 15 straipsnio 4 dalyje numatyta išimtis?
               
               
                  Taip / ne.
               
            
                  3.4.3.
               
               
                  Ar pagal 22 straipsnį parengta pradinės būklės ataskaita?
               
               
                  Taip / ne.
               
            3 MODULIS.   DUOMENYS, SUSIJĘ SU KONKREČIAIS SEKTORIAIS
      
         3 modulio pastabos:
      Šis modulis taikomas įrenginiams, dėl kurių, paskelbus sprendimus dėl GPGB išvadų, per ataskaitinį laikotarpį imtasi leidimo sąlygų persvarstymo ir (arba) atnaujinimo veiksmų, t. y. įrenginiams, kurių pagrindinei veiklai taikomas:
      
                  —
               
               
                  2012 m. vasario 28 d. Komisijos įgyvendinimo sprendimas 2012/134/ES, kuriame pagal Europos Parlamento ir Tarybos direktyvą 2010/75/ES dėl pramoninių išmetamų teršalų pateikiamos geriausių prieinamų gamybos būdų (GPGB) išvados dėl stiklo gamybos (5), arba
               
            
                  —
               
               
                  2012 m. vasario 28 d. Komisijos įgyvendinimo sprendimas 2012/135/ES, kuriame pagal Europos Parlamento ir Tarybos direktyvą 2010/75/ES dėl pramoninių išmetamų teršalų pateikiamos geriausių prieinamų gamybos būdų (GPGB) išvados dėl geležies ir plieno gamybos (6).
               
            4.   Leidimo sąlygos (14 straipsnis)
      
      Ar nustatant leidimo sąlygas be GPGB išvadų remtasi ir kitais informacijos šaltiniais (14 straipsnio 3 dalis)?
      5.   Griežtesnės leidimų sąlygos (14 straipsnio 4 dalis ir 18 straipsnis)
      
      
                  5.1.
               
               
                  Kuriose aplinkos kokybės normose reikalaujama griežtesnių leidimų sąlygų nei tos, kurios įvykdomos taikant GPGB, ir kokios papildomos priemonės numatytos leidimuose (18 straipsnis)?
               
            
                  5.2.
               
               
                  Pateikite kitų atvejų pavyzdžių, kai kompetentingos institucijos pagal 14 straipsnio 4 dalį nustatė griežtesnes leidimo sąlygas nei tos, kurios įvykdomos taikant GPGB.
               
            6.   Leidimų sąlygų nustatymas neturint atitinkamų GPGB išvadų (14 straipsnio 5 ir 6 dalys)
      
      
                  6.1.
               
               
                  Aprašykite leidimo sąlygų nustatymo procedūrą ir pateikite pavyzdžių, kai leidimo sąlygos nustatomos:
                  
                              a)
                           
                           
                              remiantis GPGB, neaprašytais jokiose atitinkamose GPGB išvadose (14 straipsnio 5 dalis);
                           
                        
                              b)
                           
                           
                              remiantis GPGB, nustatytais pasikonsultavus su ūkio subjektu, nes atskiros GPGB išvados netaikomos įrenginyje vykdomai veiklai arba gamybos proceso rūšiai arba tose išvadose nenumatytos visos galimos veiklos ar proceso poveikio aplinkai rūšys (14 straipsnio 6 dalis).
                           
                        
            
                  6.2.
               
               
                  Pateikdami pirmiau minėtų pavyzdžių, nurodykite:
                  
                              a)
                           
                           
                              kodėl GPGB išvadose pateikta informacija negalėjo būti taikoma;
                           
                        
                              b)
                           
                           
                              kokiais papildomais informacijos šaltiniais naudotasi GPGB nustatyti;
                           
                        
                              c)
                           
                           
                              kaip konkrečiai atsižvelgta į Direktyvos 2010/75/ES III priede nurodytus kriterijus.
                           
                        
            7.   Išmetamų teršalų ribinės vertės, lygiaverčiai parametrai ir techninės priemonės (15 straipsnis)
      
      
                  7.1.
               
               
                  Jei leidimuose nustatyta viena ar kelios išmetamųjų teršalų ribinės vertės dydžio, laikotarpių ar nustatytų sąlygų atžvilgiu skiriasi nuo išmetamųjų teršalų lygio, susijusio su GPGB išvadose nustatytais GPGB (15 straipsnio 3 dalies b punktas):
                  
                              a)
                           
                           
                              nurodykite šių skirtingų išmetamųjų teršalų ribinių verčių pobūdį ir pateikite jų pavyzdžių;
                           
                        
                              b)
                           
                           
                              pateikite pavyzdžių, pasinaudodami 14 straipsnio 1 dalies d punkto ii papunktyje nurodyta teršalų išmetimo stebėsenos rezultatų santrauka, ir nurodykite, kaip vykdant teršalų išmetimo stebėseną siekta užtikrinti, jog įprastinėmis eksploatacijos sąlygomis išmetamų teršalų kiekis neviršytų išmetamų teršalų kiekių, susijusių su geriausių prieinamų gamybos būdų taikymu (15 straipsnio 3 dalies antra pastraipa).
                           
                        
            
                  7.2.
               
               
                  Apie visus įrenginius, kuriems leidžiama taikyti 15 straipsnio 4 dalyje nurodytą išimtį, pateikite šiuos duomenis:
                  
                              a)
                           
                           
                              išmetamųjų teršalų šaltinius, kuriems taikoma išimtis;
                           
                        
                              b)
                           
                           
                              su GPGB susijusį išmetamųjų teršalų lygį, kuriam taikoma išimtis;
                           
                        
                              c)
                           
                           
                              faktines išmetamųjų teršalų ribines vertes;
                           
                        
                              d)
                           
                           
                              pereinamuosius (-ąjį) laikotarpius (-į) (jei toks ar tokie yra nustatyti), per kurį (-iuos) turi būti įvykdyti 15 straipsnio 3 dalies reikalavimai;
                           
                        
                              e)
                           
                           
                              nuorodą į svetainę (-es), kurioje (-iose) pateikta informacija apie 15 straipsnio 4 dalyje nurodytų išimčių taikymą (24 straipsnio 2 dalies f punktas).
                           
                        
            
                  7.3.
               
               
                  Ar suteikta laikinų išimčių dėl naujų gamybos būdų bandymo ir taikymo (15 straipsnio 5 dalis)?
               
            8.   Stebėsenos reikalavimai (16 straipsnis)
      
      
                  8.1.
               
               
                  Koks teršalų, išmetamų į orą, vandenį, dirvožemį ir (arba) požeminius vandenis, stebėsenos dažnumas ir kiti susiję proceso parametrai apskritai nustatyti leidimuose?
               
            
                  8.2.
               
               
                  Kaip, nustatant tokį stebėsenos dažnumą, taikytos GPGB išvados?
               
            9.   Leidimo sąlygų persvarstymas ir atnaujinimas (21 straipsnis)
      
      Apie visus leidimus, kurių sąlygos nebaigtos persvarstyti iki 2016 m. kovo 8 d., nurodykite:
      
                  a)
               
               
                  įrenginių pavadinimus ir leidimų nuorodos numerius;
               
            
                  b)
               
               
                  priežastis, dėl kurių leidimų sąlygos nebaigtos persvarstyti;
               
            
                  c)
               
               
                  datą, iki kurios sąlygos bus baigtos persvarstyti.
               
            10.   Kita
      
      Ar turite grįžtamosios informacijos apie praktines problemas, iškilusias GPGB išvadas taikant dviejuose 3 modulyje aptariamuose sektoriuose?
      4 MODULIS.   MINIMALŪS REIKALAVIMAI
      11.   Atliekų deginimas ir bendras atliekų deginimas
      
      Įrenginiai, kuriems taikomas Direktyvos 2010/75/ES IV skyrius:
      
                  11.1.
               
               
                  Nurodykite įrenginius, kurių atžvilgiu kompetentingos institucijos leido taikyti 51 straipsnio 1, 2 arba 3 dalyje nurodytas sąlygas, taip pat faktiškai leidžiamas taikyti sąlygas ir atitinkamų patikrinimų rezultatus (51 straipsnio 4 dalis).
               
            
                  11.2.
               
               
                  Apie kiekvieną atliekų deginimo ir bendro atliekų deginimo įrenginį, kurio pajėgumas yra ne mažesnis kaip 2 tonos per valandą, pateikite toliau nurodytą informaciją:
                  
                              a)
                           
                           
                              informaciją apie įrenginio veiklą ir stebėseną;
                           
                        
                              b)
                           
                           
                              deginimo arba bendro deginimo proceso ataskaitą (nurodykite eksploatavimo valandas, gedimų skaičių ir bendrą trukmę, jei tokių duomenų turima);
                           
                        
                              c)
                           
                           
                              duomenis apie teršalų, išmestų į orą ir vandenį, lygį ir juos palyginkite su išmetamųjų teršalų ribinėmis vertėmis;
                           
                        
                              d)
                           
                           
                              aprašymą, kaip su šia informacija gali susipažinti visuomenė, įskaitant nuorodą į visas šiuo tikslu sukurtas susijusias svetaines (55 straipsnio 2 dalis).
                           
                        
            12.   Naudojant tirpiklius išmetami teršalai
      
      Įrenginiai, kuriems taikomas Direktyvos 2010/75/ES V skyrius:
      
                  12.1.
               
               
                  Jei valstybės narės vietoj išmetamųjų teršalų ribinių verčių nusprendė taikyti taršos mažinimo planą (kaip nurodyta VII priedo 5 dalyje), kokia pažanga padaryta siekiant užtikrinti, kad būtų sumažintas lygiavertis išmetamų teršalų kiekis (59 straipsnio 1 dalies b punktas)?
               
            
                  12.2.
               
               
                  Nurodykite įrenginius, dėl kurių suteiktos išimtys pagal 59 straipsnio 2 arba 3 dalį, ir tokių išimčių suteikimo priežastis.
               
            
         (1)  OL L 33, 2006 2 4, p. 1.
      
         (2)  OL L 197, 2012 7 24, p. 1.
      
         (3)  OL L 275, 2003 10 25, p. 32.
      
         (4)  OL L 108, 2007 4 25, p. 1.
      
         (5)  OL L 70, 2012 3 8, p. 1.
      
         (6)  OL L 70, 2012 3 8, p. 63.